**תכנית אוניברסיטאית למלגות בתר-דוקטורט**

**לדוקטורנטיות מצטיינות תשע"ט (2018-2019)**

מטרת תכנית מלגות זו לעודד נשים לבחור בקריירה מדעית ובכך לצמצם בהדרגה את הפער הגדול שקיים היום בין מספר הנשים והגברים בדרגות האקדמיות הבכירות. לשם כך, התכנית מציעה מלגות בתר-דוקטורט (פוסט-דוקטורט) לדוקטורנטיות מצטיינות להשתלמות בתר-דוקטורט בחו"ל, או במתכונת משולבת בארץ ובחו"ל (dual location; פרטים בסעיף 3.). המלגות עשויות לסייע בהתמודדות על משרת חברת סגל אקדמי באוניברסיטה העברית או במוסד אקדמי אחר.

בשנת הלימודים תשע"ט (2018-2019) תעניק האוניברסיטה במסגרת התכנית מספר מלגות של **20,000 עד 25,000 דולר ארה"ב** כל אחת. מלגות אלו מיועדות לסיוע במימון השהות בהשתלמות בחו"ל או במימון השהות בחו"ל במסגרת התכנית המשולבת בארץ ובחו"ל.. ככלל, המלגות ניתנות עבור שנת השתלמות אחת. בתום שנת ההשתלמות הראשונה הוועדה תשקול אפשרות של הענקת מלגות לתקופת השתלמות של שנה נוספת.

**תנאים להגשה ולבחירת המועמדות:**

1. זכאיות להגיש בקשה למלגה חוקרות מכל התחומים האקדמיים, שהתקבלו להשתלמות בחו"ל(או בתכנית משולבת בארץ ובחו"ל) באחת מהאוניברסיטאות המובילות בעולם בתחום מחקרן, וזכו במלגה מהמוסד הקולט או כל מלגת פוסט דוקטורט אחרת בסכום כולל שלא עולה על 80,000$ לשנה, ובכוונתן לצאת בשנת הלימודים תשע"ט ללימודי בתר דוקטורט בחו"ל. מועמדות שנמצאות בתהליך חיפוש ומקום להשתלמות בחו"ל תוכלנה להגיש מועמדות אך קבלת המלגה תהיה מותנית בקבלה להשתלמות במוסד בחו"ל ובקבלת מלגה כאמור.

2. תנאי נוסף להגשת הבקשה הוא שהמועד בו צפויה החוקרת לקבל את התואר השלישי הוא לא יאוחר משנה לאחר היציאה להשתלמות ובעת תחילת ההשתלמות העבודה הוגשה לשיפוט, או שבעת היציאה להשתלמות טרם חלפו ארבע שנים ממועד הזכאות לקבלת התואר השלישי (כלומר, הזכאות לתואר ניתנה אחרי **1.10.2014**).

3. הוועדה האוניברסיטאית תשקול אפשרות של **הענקת מלגת בתר דוקטורט משולב (dual location)** לחוקרות אשר מתכוונות לבצע מחקר בחו"ל בתקופות לא רצופות במהלך ההשתלמות ע"פ התנאים הבאים:

* המלגה מיועדת למי שתקופת הבתר דוקטורט שלה תהיה לפחות שנתיים. במהלך תקופת השתלמות זו החוקרת תשהה בחו"ל לתקופה של לפחות 12 חודשים במצטבר.
* לא תאושר תקופת בתר דוקטורט בקבוצת המחקר בה ביצעה החוקרת את עבודת הדוקטורט.
* עדיפות תינתן למי שתבחר לבצע את הבתר דוקטורט באוניברסיטה העברית, ובלבד שיהיה זה בקבוצת מחקר, מחלקה או מכון אחרים מאלה שנעשתה בהם עבודת הדוקטור. תיבחרנה מועמדות שיש להן התחייבות למימון לתקופת מחקר של שנתיים לפחות.

4. במשך תקופת ההשתלמות תקדיש החוקרת את מלוא זמנה לפעילות האקדמית באוניברסיטה בה היא משתלמת. **בתום שנת המלגה תעביר דוח התקדמות במחקר**.

5. החוקרת תעביר לאוניברסיטה את הצהרתה כי לקראת השלמת השתלמותה בחו"ל תפנה אל האוניברסיטה העברית ואל מוסדות אקדמיים בארץ בבקשה להצטרף כחברת סגל. לאוניברסיטה העברית תהיה זכות סירוב ראשונה. אם תחליט החוקרת שלא לקבל הצעה להצטרף לסגל האוניברסיטה העברית כחברת סגל במסלול הרגיל, יהיה עליה להשיב לאוניברסיטה את המלגה שקיבלה.

6. בחירת המועמדות הזוכות תעשה על ידי יועצת הנשיא לקידום נשים באקדמיה וחברי ועדת המלגות האוניברסיטאית, ותתבסס על מצוינות מדעית בלבד. המלגות מיועדות לנשים בכל מצב משפחתי.

7. תכנית זו מיועדת לחוקרות אשר לא היו בעבר בעלות מינוי כחברות סגל אקדמי בכיר במסלול האקדמי הרגיל במוסד אקדמי כלשהו בארץ או בחו"ל.

8. הודעות על זכייה במלגה תשלחנה בתחילת חודש יוני 2018.

**נהלי הגשת מועמדות**

**חומר הנדרש (בעברית או באנגלית):**

* קורות חיים (כולל רשימת פרסומים)**.**
* מכתב פנייה של המועמדת שבו תציג את עצמה ותפרט התנאים הכספיים המוצעים על ידי המוסד המארח ו/או ע"י מקורות מימון אחרים (יש לצרף מסמכים מאשרים את הנ"ל, במידת האפשר).
* תמצית עבודת המחקר שתיעשה במהלך ההשתלמות.
* מכתב קבלה להשתלמות (אם יש בידיה בעת הגשת המועמדות).
* מכתב המלצה מהמנחה בדוקטורט.
* מכתב המלצה מחבר סגל בכיר בתחום המחקר של המועמדת.
* מכתב המלצה מהמנחה/ים להשתלמות בתר-דוקטורט(אם קיימת כבר היכרות).
* הצהרת המועמדת שבתום ההשתלמות תפנה למוסדות בישראל כדי להתקבל כחברת סגל (מצורפת לקול קורא זה) ותעביר דוח התקדמות במחקר.

**על המועמדת להשלים הגשת כל המסמכים הנ"ל עד לתחילת ההשתלמות כתנאי לקבלת המלגה; תנאי נוסף לקבלת המלגה: החתמת המועמדת בכתב התחייבות (מצ"ב לידיעה בלבד, דוגמה של כתב התחייבות שיישלח לזוכות)**

תיק המועמדות חייב להיות מוגש בצורת קובץ PDF אחד, כאשר העמוד הראשון של הקובץ יהיה הטופס המצורף ובהמשך המסמכים המפורטים ב"חומר הנדרש" בסדר הנ"ל.

יש להעביר את הקובץ עד **יום ה', 29.03.2018**

 לכתובת אימייל של גב' **סורנה סיגל,**

**soranas@savion.huji.ac.il**.

שאלות בנושא ההגשה יש להפנות בכתב לדוא"ל הנ"ל

**הצהרת המועמדת:**

אני \_\_\_\_\_\_\_\_\_\_\_\_\_\_\_\_ מספר ת.ז. \_\_\_\_\_\_\_\_\_\_\_\_\_\_\_\_

* מצהירה בזאת שבתום ההשתלמות בחו"ל אפנה למוסדות אקדמיים בישראל ובראשונה לאוניברסיטה העברית כדי לבקש להתקבל כחברת סגל.
* לקראת השלמת השתלמותי בחו"ל אפנה אל האוניברסיטה העברית ואל מוסדות אקדמיים בארץ בבקשה להצטרף כחברת סגל. לאוניברסיטה העברית תהיה זכות סירוב ראשונה. אם אחליט שלא לקבל הצעה להצטרף לסגל האוניברסיטה העברית כחברת סגל במסלול הרגיל, אשיב לאוניברסיטה את המלגה שקיבלתי.
* \* אני מצהירה בזאת כי בתום שנת המלגה אעביר דוח התקדמות במחקר.

תאריך:\_\_\_\_\_\_\_\_\_\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_\_\_\_\_\_\_\_

דף נתונים למגישות בקשות לתכנית מלגות בתר-דוקטורט

לדוקטורנטיות מצטיינות לשנת תשע"ט – 2017/2018

**שם (בעברית)**: משפחה\_\_\_\_\_\_\_\_\_\_\_\_\_\_ פרטי\_\_\_\_\_\_\_\_\_\_\_\_\_\_\_\_ **ת.ז.**\_\_\_\_\_\_\_\_\_\_\_\_\_\_\_

**שם (באנגלית)**:משפחה:\_\_\_\_\_\_\_\_\_\_\_\_\_\_\_\_\_\_\_פרטי:\_\_\_\_\_\_\_\_\_\_\_\_\_\_\_\_\_\_\_\_\_

**פקולטה שבה עשית ה-Ph.D.: \_\_\_\_\_\_\_\_\_\_\_\_\_\_\_\_\_\_\_\_\_\_\_**

 **מכון/חוג/התמחות** (בעברית)**: \_\_\_\_\_\_\_\_\_\_\_\_\_\_ מכון/חוג/התמחות (**באנגלית):**\_\_\_\_\_\_\_\_\_\_\_**

**טל: (ב')\_\_\_\_\_\_\_\_\_\_\_\_\_\_\_ (ע') \_\_\_\_\_\_\_\_\_\_\_\_\_\_\_ (סלולארי)\_\_\_\_\_\_\_\_\_\_\_\_\_\_\_\_\_\_\_\_**

**e-mail**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**כתובת מעודכנת לקבלת דואר:­­­­­­­ \_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מקום/ות ההשתלמות שבהן את מעוניינת**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מכתב הזמנה**: יש / אין (אם יש – נא לציין שם מוסד האקדמי) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מדריך/ים לדוקטור**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הגשתי (אגיש כאשר יפורסם מכרז על כך) בקשה למלגה מטעם הגופים הבאים:

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_